Kruie Ensiklopedie [Argief] - Boerevryheid Forum
Boerevryheid Forum > Volkslaers > Gesondheidslaer > Kruie Ensiklopedie
View Full Version : Kruie Ensiklopedie
Baie van ons het heelwat planne in plek vir oorlewing soos die opgaar van water, kos, brandstof, ens.
So is daar ook heelwat mense wat medisyne bymekaar maak vir die wis en die onwis. Die probleem is egter dat medisyne gevaarlik kan word oor tyd soos wat agteruitgang van die produk intree en jy kan dit nie verwerk na iets anders toe wat gebruik kan word nie, dit moet weggegooi word.
My persoonlike opinie is dat ons soms die kruies totaal onderskat en miskien bietjie meer intens daarna moet let.
Probleem is net dat die meeste van die inligting gewoonlik in engels is of in boeke wat soms onbekostigbaar duur is.
Ek gaan poog om gereeld stukkie te plaas (jip in Afrikaans) sidat ons almal saam bietjie meer kan leer oor die kruie.
Ek myself is 'n leek wat dit aanbetref maar die bronne wat gebruik word is baie goed.
Ek hoop dit is van waarde.
12 Feb 2008, 15:30
Die Kruie Ensiklopedie
Alhoewel daar gepoog sal word om sovêr moontlik alles Afrikaans te hou is dit belangrik om daarop te let dat sekere name en beskrywings in Engels mag voorkom aangesien dit meer omskrywend is. Dit sal ook die leser in staat stel om sekere terme makliker op die internet op te soek met die Engelse woord aangesien daar steeds 'n geweldige tekort aan Afrikaanse inligting op die internet is.
Die omskrywings wat hier geplaas word is 'n samevatting van verskeie inligtingstukke wat vanaf die internet verkry is en word vertaal vir die Boerevolk om dit te gebruik wanneer nodig in hul eie Moedertaal.
Die inligting wat in die dokument vervat is, is slegs vir inligtings- en opvoedkundige doeleindes en is nie bedoel om enige siekte te diagnoseer of te behandel nie. Verkry leiding vanaf professionele gesondheidsorg personeel.
Onthou dat kruie 'n medisyne is en met dieselfde omsigtigheid benader moet word soos enige medisyne wat oor die toonbank gekoop word.
Meer is nie altyd beter nie – gebruik dus kruie op dieselfde wyse as voorskrif medisyne. Moet ook nie 'n kits kuur verwag nie net soos enige ander medikasie neem dit tyd om te werk en moet aangevul word met die regte dieet en oefening
Onthou dat die dosis moet aangepas word vir elke individu, jy sal nie vir 'n kind soveel hoesgoed gee soos vir 'n grootmens nie.
Indien jy kruie medisyne gebruik moet dit nie vir jou dokter of apteker verswyg nie want dit kan katastrofiese nagevolge hê as dit met ander medikasie gebruik word.
Kruie het 'n baie populêre manier geword waarmee mense self hulle pyne en skete behandel.
Die Natuurlike Opsie
Natuurlike kruie verskil van die sintetiese ekwivalent in die opsig dat die natuurlike kruie bevat baie bestandele en samestellings wat saam werk om 'n sinergistiese effek te veroorsaak.
'n Goeie voorbeeld is die Vleirosie of teeblom (Meadowsweet) wat salisilaat bevat wat soos 'n aspirien is, maar terselfdertyd bevat dit ook ander genesende samestellings wat help om die slymvliese te buffer en te beskerm teen die korrosiewe effek van salisilaat – iets wat nie gebeur met die sintetiese produk nie. Met dit in gedagte is dit dus verstaanbaar dat die keuse eerder is om die natuurlike produk te gebruik aangesien dit meer "omvattend" is – behandel die probleem en voorkom onnodige newe effekte.
Die samestellings in kruie is baie kragtig en daarom moet kruie formulasies matig gebruik word, 'n oordosis, net soos die suiwer ekstrak van die aktiewe bestandele 'n gevaarlike uitwerking kan veroorsaak.
Net omdat dit natuurlik is beteken nie noodwendig dat dit veilig is nie en die nodige versigtigheid moet aan die dag gelê word.
Met kruie is dit belangrik om te onthou dat die hele plant nie altyd gebruik kan word nie. Dit verskil van plant tot plant – sommige word die hele plant gebruik, ander net die wortels of net die blare of net die blomme of kombinasies daarvan.
Voorbeeld is die Vlierblom (Elderflower) – die blom beskik oor wonderlike terapeutiese eienskappe vir inwendige gebruik om slym op te los, maar die blare en groen bessies kan giftig wees wanneer inwendig gebruik word. Die blare kan wel uitwendig gebruik word vir brandwonde en die ryp bessies word gebruik in sappe en souse.
Wanneer jy kruie bymekaar maak of oes veral in die veld moet jy doodseker wees jy ken die plant, as jy nie seker is nie los liewer uit. Dit sal dan beter wees om eerder die kruie te koop by 'n goeie kruie winkel. Dit is 'n goeie idee om te kyk watter kruie kan jy self kweek om aan jou medisinale behoeftes te voldoen.
Wanner jy kruie in die veld oes moet nie alles uithaal nie, los bietjie om weer aan te teel vir die volgende keer wat jy dit dalk benodig.
Die gedeelte van die plant wat bo die grond is moet vroeg oggend geoes word, verkieslik as die dou van die oggend nog op hulle is. Blare moet geoes word voordat die knoppies en bloeisels verskyn. Blomme moet geoes word voor die vrugte of saad verskyn. Bas en wortels moet geoes word in die vroeë lente net soos wat die plant begin uitloop of in die herfs net wanneer die blare verwelk.
Moenie die bas om die hele boom aftrek nie want dit sal die boom dood maak, oes eerder bas stuks gewys van die boom of kies 'n spesifieke tak om so die moederplant te bewaar.
Wanneer jy die hele plant gebruik is dit gebruik om die plant onderstebo op te hang in 'n droë plek vry van peste en plae. Maak seker die plant is heel droog voordat jy dit stoor anders sal dit muf en niks beteken nie. Wortels behoort gewas, geskraap en in klein stukke gesny te word om te verseker dat hulle eenvormig en behoorlik droog is.
Bolle word saamgebind en opgehang om te droog.
Gedroogde gedeeltes word gewoonlik gestoor volgens behoefte. Wortels word gewoonlik gemaal tot poeier of gelos in klein stukke vir gebruik in afkooksels, tinkture en strope. Blare word heel gebêre of gekrummel vir tees. Dieselfde geld vir blomme. Stoor jou kruie in lugdigte houers. Stoor verkieslik in glashouers, plastiek skei besoedel stowwe af aan die kruie. Stoor in 'n koel, droë plek en uit die lig. Indien so gestoor is die gemiddelde raklewe van kruie ongeveer 1 jaar. Wanneer die kruie gemaal of gekrummel is word die rakleeftyd verkort.
Swanger vroue, die bejaardes, babas en mense met spesifieke medies probleme of wat op spesifieke medikasie is moet eers hul dokter raadpleeg alvorens hulle kruie gebruik om hul siektes te genees.
Maak nie saak hoe wonderlik sekere medisinale kruie is nie, daar kan interaksie of inmenging plaasvind met sekere medikasie wat gebruik word en daarom is dit belangrik om eers by jou dokter of apteker uit te vind wat die effek van die een op die ander is.
Verskillende Wyse Waarop Kruie Gebruik Kan Word
Aftreksels of Tee:
Dit is kruie tees wat gewoonlik gemaak word van die blare of blomme van aromatiese kruies soos vinkel (fennel), camomile (chamomile), pipperment (peppermint), ens. Dit word gewoonlik geneem sonder melk maar suiker of heuning kan bygevoeg word. Kruie behoort altyd voorberei te word in nie-metaalagtige houers. Hierdie is vir die meer delikate kruie om te voorkom dat hul helende eienskappe vernietig word.
Gooi 500ml amper kokende water oor 75g vars kruie of 30g droë kruie en laat staan vir 5 minute. Dit moet dieselfde dag gebruik word.
Dit is om die helende agente van die kruie se wortels en bas te verkry.
Gooi 500ml kokende water oor 60g vars kruie of 30g droë kruie en laat liggies kook vir tussen 30 – 60 minute. (Kook liggies totdat water met die helfte verminder het)
Dit word gedoen deur 25g droë kruie in 500ml water teen kamer temperatuur te week vir 12 ure en dan te filtreer.
Hierdie is infusies of afkooksels wat gemeng word met suiker om 'n beter smaak te verkry. Dit help ook om dit te preserveer. Die maak is dieselfde soos vir infusie en afkooksel maar daar word 500g suiker / heuning of gliserien bygevoeg vir elke 500ml water.
Word veral gebruik vir hoes en seer keel. Suurlemoen olie of sap kan bygevoeg word om die smaak te verbeter.
Daar is twee metodes:
Direkte Onttrekking (Infusie):
Hiervoor kan slegs vars kruie gebruik word. Die kruie word fyngemaak met 'n stampertjie in 'n potjie. Olyf olie of sesame olie word bygevoeg – verhouding 500ml olie vir elke 60g kruie. Die mengsel moet op 'n warm plek gebêre word, op 'n donker plek vir 3 dae. Na die 3 dae gooi 1 kapsule Vitamien E in elke bottel om die ekstrak te preserveer.
Die kruie kan vars of gedroog wees. Verhit 500ml Olyf of Sesame olie ook kook water –Bain marine wyse (nie direk op plaat nie) Voeg by die olie 750g vars kruie of 250g gedroogde kruie en hou verhit vir 3 ure.
Nadat afgekoel word die plant materiaal gefiltreer en vul 'n glas bottel met vars kruie en bedek die kruie met die olie – laat staan vir 3 weke vir diffusie om plaas te vind.
Is die beste manier om kruie te drink wat sleg smaak of vir kruie wat oor 'n langer periode opgeneem moet word deur die liggaam. Veral as daar nie tyd is om tees te maak nie. Dit is die beste om kruie te koop wat ekstra fyn gemaak is vir die doel. Die klein kapsule – grote "0" of "00" word vir die doel gebruik. Die verpoeierde kruie word in die 2 helftes van die kapsule geplaas en dan weer saamgevoeg.
Salwe en Pappe:
Word gewoonlik gebruik vir vel aandoenings, oop en brandwonde.
Salf met Petroleum Jellie of Vet:
Verhit harde vet of petroleum jellie oor kookwater (bain marine manier) en voeg by 60g droë kruie vir elke 500ml vet of petroleum jellie. Die mengsel moet vir 3 ure oor die hitte gehou word, dan gefiltreer en die vet of petroleum jellie in bottels verpak word.
Salf met Byewas:
Kook ongeveer 250ml kruie in 750ml tot 1 lt. water vir ongeveer 15 minute vir blaar tipe kruie en 30 minute vir wortel kruie om die vlugtige olies te onttrek. Jy kan die kruie in los of uit filtreer afhangende van die tipe salf wat jy wil maak. Gooi 140g sesame of olyf olie by die water en kook liggies verder totdat al die water verdamp het. Smet 60g byewas en voeg by die mengsel (probeer om altwee se temperatuur naby aan dieselfde te kry en roer laat dit vrek). Voeg 2 teelepels Vitamien E olie by vir preservering, gooi in bottels en laat afkoel.
Dit behoort ongeveer 1 jaar te hou.
Maak 'n pasta van gedroogde of vars gemaalde kruie (baie fyn) gemeng met water. Verhit tot 'n temperatuur wat steeds verdra kan word op die vel.
Die pasta word opgesit wanneer warm en vervang wanneer afgekoel het.
Wanneer 'n skoon lap geweek word in 'n kruie infusie, afkooksel of uitloging en geplaas word op 'n wond of vel aandoening.
Tinktuur is die konsentraat van die bestandele van die kruie en het in vandag se gejaagde lewe 'n maklike manier geword om jou kruie in te kry sonder vreeslike moeite. Tinktuur is sterker as tees en gebruik ongeveer 1 deel kruie met 4 dele alkohol.
Neem 500ml alkohol (gewoonlik Vodka) en 110g kruie verpoeierde of fyn gekap. Die vloeistof moet altyd meer wees as wat die kruie kan absorbeer, so dat mag nodig wees om deur die dag die alkohol aan te vul. Plaas die mengsel in 'n glas bottel op 'n donker plek vir 2 weke en skud die bottel elke dag.
Filtreer die vloeistof deur 'n digte doek en maak seker om die kruie behoorlik uit te druk totdat alle vog uit is. Bêre op donker plek. Tinktuur word druppels gewys gebruik. Moenie bang wees vir die alkohol inhoud nie, plaas die druppels in warm water en los vir 'n paar sekondes – al die alkohol sal ontsnap. Tinktuur kan gemaak word van enkel kruie of kombinasies, afhangende van jou behoefte.
12 Feb 2008, 16:36
Baie interresant, ons kan dit miskien sommer vir die Koerier gebruik.
Sal maar eers by oom Henry hoor... :laughing1
14 Feb 2008, 11:46
Kruie Kombinasies vir Verskeie Siektes:
In die meeste gevalle word kruie gemeng om verskeie effekte te bewerkstellig soos byvoorbeeld om die effektiwiteit van die ander krui te verhoog, die siekte te beveg, die liggaams kragte op te bou, ens.
Volgende gaan ons wys op 'n paar kombinasie wat gebruik kan word vir sekere siekte toestande. Die kruie kan enkel gewys ook gebruik word maar dit is reeds bewys dat die kombinasie beter resultate behaal. Moet jou nou nie dood bekommer as jy nie nou al die kruie het nie, gebruik solank die wat jy het en begin die ander saam te gebruik so gou jy dit in die hande kry.
Die kruies kan op enige wyse gebruik word bv. tees, tinkture, ens.
Dit is raadsaam om al die kruie wat aangegee word in gelyke hoeveelhede te neem.
Dit is belangrik om te onthou dat met enige genesing is dieet baie belangrik. Die kombinasies is nie bedoel om gebruik te word in plaas van die dokter se advies nie. Kruie net soos medisyne moet nie deurlopend oor die lang termyn gebruik word nie tensy jy 'n chroniese siekte behandel – dan steeds moet jy so nou en dan stop om die liggaam 'n blaaskans te gee. Die liggaam kan later immuniteit opbou teen die effektiwiteit van die kruie as dit te lank aaneenlopend gebruik word.
Wanneer mens kruie met antibiotiese eienskappe of gewone antibiotika gebruik word die natuurlike bakterieë in ons spysvertering stelsel ook vernietig wat vertering bemoeilik en lei tot hardlywigheid vir 'n paar dae of selfs weke. Om die te bestry is dit belangrik om regte yoghurt te eet (nie die met versoeters en geursels in nie maar met lewendige kultuur) of gebruik kapsules soos interflora om die natuurlike bakterieë te herstel. Dit kan ook baie help met vaginale dis infeksies.
Wanneer jy begin om die kruie of kruie kombinasie te drink vir 'n sekere siekte toestand is dit belangrik om eers met 'n klein dosis te begin en vir 'n paar ure te wag om te sien of daar enige nadelige reaksies van die liggaam is voordat voorgegaan word met die terapie. Staak dadelik die gebruik van die kruie indien daar enige nadelige reaksie plaasvind.
Die volgende lys is nie bedoel om siektes te diagnoseer nie maar slegs in te lig. Jou mediese geskiedenis sal ook 'n belangrike rol speel in die kombinasies van verskillende kruie.
Nota: Aangesien die meeste kruie te koop is met hul Engelse benaming sal ek eerder hou by die Engelse benamings en net so tussendeur die Afrikaanse naam gee , indien ek dit kan opspoor. Om te vergemaklik sal ek poog om aan die einde van die gedeelte 'n lysie te plaas van die meeste kruie met hul Afrikaanse name indien bekend. (Ek glo dit is ook veiliger om eerder op die Engelse naam te werk aangesien daar soms 2 tot 3 Afrikaanse name vir dieselfde kruid kan wees en verwarring kan veroorsaak)
Kruie wat gebruik word:
Evening Primrose Olie, Framboos (Raspberry) blare, Brandnetel (Nettle), Perdeblom (Dandelion), Sitroengras (Lemon Grass)
Kook liggies 2 lt. water in 'n nie-metaalagtige houer, gooi in 3 eetlepels Hamamelis (Lysterbessieboom) bas (Witch-hazel bark), 1 eetlepel gemaalde kaneel en 1 eetlepel gemaalde naeltjies – laat dit liggies kook vir 5 minute. Voeg dan die volgende by 125 ml gekapte vars tiemie, 250 ml vars gekapte pipperment blare en 125 ml vars gekapte marjolein of moederkruid en kook vir 'n verdere 5 minute. Laat eenkant staan om af te koel. Meng 125 ml van die mengsel met 2 teelepels (10ml) appelasyn, 60 ml vodka, 4 druppels suurlemoen olie en voeg verder water by tot op 500 ml. Wend met 'n watte aan die geaffekteerde areas nadat die vel gewas is.
Aanwending van 'n goeie aalwyn bevogtiger agterna word strek aanbeveel.
Blessed Thistle (distel), Scullcap, Goldenseal, Cayenne (rissie), Marshmallow (heemswortel), Lobelia, Burdock (klitskruid).
Verkoue, Hooikoors en boonste lugweg infeksies.
Rooibeet, Yellow Dock (Geel wildesuring), Lobelia, Burdock (klitskruid), Nettle (brandnetel) en Mullein (fakkelkruid)
Energie, moegheid, Veelvuldige sklerose en Parkinson siekte.
Cayenne (rissie), Knoffel, Hawthorne en Pietersielie.
Yucca (adamsnaald of keiserskroon), Comfrey (smeerwortel), Alfalfa (lusern), Yarrow (nieskruid of nieswortel), Cayenne, Lobelia, Burdock (klitskruid), Chaparral (fynbos), Black Cohosh, Cat's Claw en Lemon Grass (sitroengras).
Slymbeursontsteking, rumatiek, jig, en bloed reiniger
Kroniese Moegheid Sindroom:
Gedurende die akute fase 'n kombinasie van Echinacea, goldenseal en soethout (licorice). Indien die kombinasie vir langer as 7 dae benodig word moet kalium ryke voedsel of kruie by die dieet gevoeg word. Vir die kroniese fase – 'n kombinasie van goldenseal, astragulus, soethout, ginseng en evening primrose olie. Een maan op een maand af.
Die kombinasie vir die kroniese fase word getoets vir die behandeling van multi sklerose.
Chamomile (camomile), Slippery Elm, Cayenne, Goldenseal, Myrrh (mirre) Peppermint, Sage (Salie), Lemon Grass, Rose Hip (Roosbottel) en Garlic
Brongitis, oor infeksies, koors, griep en mangel ontsteking
Alfalfa, Peppermint, Fennel en Catnip (kattekruid)
Verterings ongesteldhede, Sooibrand en Aptyt
Aloe Vera (aalwyn), Slippery Elm en Barberry (suurbessie)
Skoonmaak van die kolon
Elecampane, Wild Cherry Bark (wilde kersie bas). Licorice, Comfrey root, en Lobelia
Hooikoors en seer keel
Chamomile, Ginseng, Licorice, Cayenne en Gotu Kola
Uithou vermoë, energie en geheue
Oil of Mullein, Garlic Oil, or Lobelia Extract druppels direk in die oor.
Cayenne, Ginseng, Gotu Kola Voeg ook by Bee pollen (bye stuifmeel), bee propolis (bye voorwas), royal jelly (prinses-selei)
Uithou vermoë, moegheid en geheue.
Goldenseal, Bayberry (Lourier bessie), Eyebright
Oog was, Allergieë, hooikoors en katarakte
Black Cohosh, Ginger, Raspberry Leaf, Blessed Thistle, Dong Quai
Hormone balans, vaginale probleme en urienweg infeksies
Ginger, Cayenne, Goldenseal, Licorice
Naarheid en bewegings siekte
Comfrey, Horsetail,(perdestert) Alfalfa, Slippery Elm
Vinger naels, Hare, gewrigte en tande
Galblaas (Om skoon te maak):
Voor slaaptyd meng die sap van 2 suurlemoene, 113g olyf olie, 170 g Coke en drink
Wanneer opstaan neem 284 g magnesium citrate (sitraat) (kry by apteek). Moet nie eet alvorens die maag nie eers gegaan het nie. Die maag sal sporadies gaan so kies eerder 'n dag wat jy by die huis is.
Goldenseal en myrrh (inwendig en as 'n mondspoel)
Hawthorne, Cayenne, Garlic
Arteriosklerose, kolesterol en sirkulasie
Anise seed (anys saad), Fennel seed, Peppermint, Cinnamon, Lavendar
pau d'arco(taheebo), Echinacea, Burdock, Spirulina, Kelp (seewier), Cat's Claw (kat klou)
Echinacea, Goldenseal, Cayenne, Myrrh
Verkoue, oor pyn, koors, griep, masels en pampoentjies
Om insekte van die vel te verdryf: meng 1 teelepel elk van die volgende essensiële olies van pennyroyal (polei), citronella, eucalyptus (bloekom), rosemary (roosmaryn) en tansy (wurmkruid) en voeg by 250 ml olyf olie en skud goed. Bêre in 'n donker plek. Wend klein hoeveelhede aan op blootgestelde vel oppervlaktes.
Toets eers 'n kolletjie op die vel aangesien baie mense allergies is vir pennyroyal olie. Moenie pennyroyal olie insluit in die mengsel indien u swanger is of borsvoed nie. Ook veilig vir dierlike gebruik.
Valerian (koorswortel of balderjan), Scullcap, Hops
Hoofpyn, spanning en hiper aktiwiteit
Juniper (jenewerbessies), Uva Ursi, Marshmallow, Ginger, Goldenseal, Dandelion
Blaas en urienweg probleme
Dandelion, Parsley, Horsetail, Blessed (or Milk) Thistle, Chamomile, Lobelia, Wild Yam, Ginger (gemmer), Sassafras, Kelp
Niere, milt en galblaas
Comfrey, Fenugreek (fenegriek of Griekse hooi), Marshmallow, Mullein, Chickweed (muurkruid)
Asma, brongitis, hoes, hooikoors en longontsteking
Gingko Biloba, Gotu Kola, Ginseng
Energie, sirkulasie en oorsuising
Cohosh, Licorice, False Unicorn (vals horingblom), Ginseng, Squaw Vine (tweeling bessie rank), Blessed Thistle
Hormoon wanbalans, maandstonde probleme, warm gloede urienweg probleme
Cramp Bark (kramp bas), Ginger root, Raspberry Leaf, Yellow Dock, Vitex, Wild Yam (jamswortel)
Fenugreek, Thyme, Lobelia, Wood Betony (betonie), Feverfew (moederkruid of koorskruid)
Koors, griep en hoofpyn
Wild Yam, Dandelion, Ginger, Vitex
Cohosh, Cayenne, Valerian, Ginger, St. Johns wort, Hops, Wood Betony
Hoofpyn, angs en spanning
Premenstruele Spanning (PMS):
Evening Primrose Oil, Dong Quai, Vitex
Regulering menstruasie en seer borste
Black Cohosh, Licorice, Kelp, Gotu Kola, Ginger, Cayenne, Juniper, Uva Ursi, Taheebo, Saw Palmetto, Cat's Claw
Blaas, lewer en milt
Chickweed, Licorice, Safflower (saffloer), Echinacea, Black Walnut (okkerneut), Hawthorn, Papaya (papaja), Fennel, Dandelion
Energie en reiniging
(Hier kom moeilikheid) (Hierdie inligting word verskaf sodat u ook kan sien wat die invloed kan wees van die kruie wat in kombinasie met ander gebruik word
Horsetail, Sage, Rosemary
Alternatiewelik: Cayenne en gemmer gemeng met heuning en suurlemoen
Hops, Scullcap, Slippery Elm, Valerian, Lobelia
Hoes, senuwee en spanning
Irish Moss (Ierse mos), Kelp, Parsley, Black Walnut, Sarsaparilla (sarsaparilla)
Moegheid, kliere, limfklier sisteem
Chaparral, Red Clover, Taheebo (Pau d'arco)
Suiwering en bloed ongesteldhede
Cayenne, Goldenseal, Myrrh, Marshmallow, Calendula (gousblom)
Slegte spysvertering en sooibrand
14 Feb 2008, 12:16
Hierdie inligting is vir my van onskatbare waarde: baie dankie vir die moeite met die vertaling daarvan, as `n opregte Boer is die ou "rooitaal" nog maar altyd vir my `n tammeletjie. Nogmaals dankie.
14 Feb 2008, 12:30
Hierna kan jy maar amper enigiets gooi - as hy net amper lyk soos engels en net lank genoeg stilstaan vertaal ek hom sommer nou.
Baie insigewend GB maar is daar nie ander medisinale plante wat bv. sterk verdowings middels bevat nie. Ek het gehoor dat bv. wilgerboomblare/bas bavat heelwat aspirien wat natuurlik die aktiewe bestandeel van disprins is.
Ja ek glo daar is, maar vir eers konsentreer ons eers op die meer bekende en veilige kruie. So oor ongeveer twee weke begin ons al die kruies te hanteer - sy naam, wetenskaplike naam, ander name, beskrywing van die krui, gedeeltes wat gebruik word, eienskappe, terapeutiese gebruike - inwendig en uitwendig en veiligheids maatreels.
Hopelik kom ons dan miskien by jou antwoord uit.
Die belangrikste doel met die reeks is om mense in staat te stel om 'n alternatief te bekom vir toonbank medisyne wanneer dit nie meer beskikbaar is nie en om nou reeds sekere kruie te versamel wat baie algemeen gebruik word of om te begin om dit te kweek.
Let ook daarop dat die reeks handel oor medisinale kruie en dit is ons hoof ***us.
Kruie Genesing vir jou Diere:
Belangrik om op te let – moenie jou diere probeer behandel as jy nie weet wat hulle makeer nie of as jy nie behoorlik weet hoe die kruie werk nie. Moenie raai nie… gesels eers met die veearts. Daar is deesdae "homopaat" veeartse wat vir jou baie goeie advies kan gee.
Onthou dat katte en honde baie kleiner as mense is maar hulle verterings sisteem is ook korter as die mens sin en daarom word vars kruie nie so goed deur hulle absorbeer nie want die kontak periodes tussen die kruie en die ingewande is te kort. Daarom is dit raadsaam om kruie eerder in tinktuur vorm vir hulle te gee of 'n tee wat baie sterker is as wat jy sal neem.
Goue reel soos met gewone medikasie – hoe kleiner die dier hoe kleiner die dosis en eerder meer gereeld kleiner dosis as 1 groot dosis en moet ook nie vir te lang tydperke gegee word nie.
Algemene reel van 2 weke op medikasie en 1 week af behoort te geld.
Kyk ook na die dier se dieet en pas aan waar dit swak is. Gee die beste kos wat jy kan bekostig as jy 'n kommersiële dieet aan hulle gee. Rou vleis vir jou hond of kat kan baie vinnig sekere onverklaarbare skete vinnig regsien (hulle is vleiseters)
As jy jou troeteldier se dieet verander, doen dit baie geleidelik en net 1 item op 'n slag met genoeg tyd tot die volgende nuwe kos item om te bepaal of dit nie die dier nadelig beïnvloed nie.
Sonlig bly baie belangrik vir jou troeteldier omdat dit die voedingstowwe van die kos omskakel in noodsaaklike elemente vir hul sisteem.
Hier is 'n paar kruie geneesmiddels vir daardie algemene probleme:
'n Sterk tee gemaak van eyebright waarmee die oë gewas word. Ideaal vir geïrriteerde oë van alle diere. Gee ook van dit intern om die liggaam se natuurlike verdedigings meganisme aan te help. Anders kan jy 'n sout oplossing maak van 1 agste teelepel see sout in 'n half koppie kookwater. Voeg een druppel goldenseal ekstrak by vir elke eetlepel van die sout oplossing. Wanneer afgekoel gooi in die dier se oë, dit laat geswelde weefsel sak en ontsmet.
Die mees algemene oorsake van jeug is vlooie en vlooi byte – inteendeel is sommige diere allergies vir vlooi byte wat die probleem vererger. Brouers gis word baie kere aanbeveel, 1 teelepel of tablet per dag as afskrikmiddel (vir die vlooie!) maar wees versigtig want sekere diere kan allergies wees vir brouers gis. Dit veroorsaak sulke droë jeuk kolle op hul vel so let op daarna.
Goeie raad is om tea tree olie op die droë, jeuk plekke aan te wend dit sal die droogheid help verlig, andersins druk 'n skyf komkommer op die plek vir 'n wyle en smeer dan tea tree olie aan of 'n aalwyn bevogtiger.
Die sjampoe waarmee die diere gewas word of die vlooi band self kan die jeuk veroorsaak. Bad die dier in 'n natuurlike sjampoe wat aalwyn bevat en gooi die vlooi band weg.
Jy kan 'n dip vir jou diere maak van kruie – 2 koppies stampvol vars kruisement (peppermint), pennyroyal of rosemary; 1 lt. kookwater; 4 lt. warm water; - Maak 'n infusie deur die kookwater oor die kruie te gooi en laat trek vir 30 min. Gooi die vloeistof deur 'n sif en voeg die warm water by. Maak die dier se vel deurnat met die mengsel en laat lugdroog word. Wanneer jy vlooie opmerk doen die behandeling. Die behandeling sal so elke 3 – 4 dae herhaal moet word maar is heeltemal veilig vir die diere.
As die gejeuk aanhou en vlooie of 'n swak dieet is nie die oorsaak nie maak 'n mengsel van Licorice wortel, Dandelion wortel en Cat's Claw in gelyke dele tinktuur. 4 druppels op 'n slag vir 2 weke. Die licorice is 'n natuurlike kortisoon wat die immuun sisteem 'n hupstoot sal gee.
Om ontslae te raak van vlooie in jou matte, nadat die diere uit die huis is, gooi Boraks op die mat en vryf in. Wag 'n ruk en stofsuig. Dit is 'n veilige, nie giftige metode om die probleem op te los, herhaal 1 maal per week totdat die probleem opgelos is.
Vars aalwyn is baie goed vir daardie onverklaarbare skrape en snye. Dit is 'n natuurlike ontsmettings middel en sal die area vogtig hou terwyl genesing plaasvind.
Jy moet eerstens die abses oop steek.. Maak 'n betadine oplossing met water, verdun totdat dit amper soos tee lyk. Neem 'n oog druppel en gooi van die oplossing in die abses. Doen dit 'n paar maal per dag. Knip die hare rondom die abses weg en moenie toemaak sodat dit kan dreineer. Indien baie diep sal 'n veearts 'n dreinerings pyp moet opsit. Gee kruie met bakterie dodende eienskappe. Ander opsie is gebruik Chamomile in die wond om infeksie te voorkom. Indien nie binne 'n week opgeklaar nie vat die dier na 'n veearts.
Gee 'n paar druppels gemmer wortel ekstrak voor die rit. Met 'n lang rit gee weer dosis so halfpad deur die reis.
Gee 'n paar druppels tinktuur van gelyke hoeveelhede Echinacea en goldenseal. As die siekte na 2 weke steeds voortduur gebruik kombinasies van ander kruie met bakterie dodende eienskappe.
Gee 1 maal per week 'n kapsule knoffel olie in die kos – dit hou insekte weg en hou die immuun stelsel gesond.
Wanneer 'n dier ontwater is a.g.v. siekte of beserings gee hom Pectolite, verkrygbaar by apteek. Jy kan ook elektroliet poeier koop wat soms goedkoper is. Elektroliet oplossings in plaas van water vir die eerste 24 uur sal nuwe troeteldiere baie help met die spanning. Dit is veral belangrik vir reptiele en alle voël tipes.
As jou troeteldier 'n maagsweer het gee hom 2 druppels elk Calendula, Comfrey, Knotgrass en Nettle 2 maal per dag. Koppel dit aan 'n eenvoudige dieet wat maklik verteer totdat die maagsweer gesond is.
Probeer 'n kombinasie van ekstrakte van Oats, Valerian en Chamomile. Vryf 'n bietjie Lavendar olie aan die dier se spiere of plaas olie op 'n watte balletjie en sit in sy beddegoed of in die hok.
Om 'n wesie groot te maak kry bietjie bokmelk, so vars as moontlik in die plek van moeders melk. Bokmelk het 'n hoë bottervet inhoud en is baie beter as melkpoeier formules of as beesmelk. Dit geld vir menslike babas ook – veral met koliek. Onthou om die melk lou warm te gee. Vir klein hondjies en katjies moet die bekkies en die agter entjies met 'n warm lappie gevee word om die sisteem te stimuleer. Een maal per dag gooi 'n klein bietjie Spirulina poeier in hul melk, dit help die immuun sisteem.
Raspberries blare elke dag deur die dragtigheids termyn sal help om die uterus te versterk en herstel na die geboortes bespoedig. Dit help ook met melkproduksie.
Diarrhea en Braking:
Verpoeierde Slippery Elm bas is baie goed vir die behandeling van omgekrapte mae, braking en sensitiewe mae van troeteldiere.
Een teelepel Cod liver Oil wat 1 of 2 maal per week oor hul kos gegooi word sal help vir 'n welige en blink pels en verskaf ook heelwat voedingstowwe aan die dier se liggaam.
'n Kwart teelepel vir elke 6.8 kg liggaams gewig, 2 tot 3 maal per week sal help om die verouderings proses van diere te vertraag. Dit help ook met die herstel van die hormoon balans, die vertering stelsel en verlig die simptome van algemene allergieë.
Gee 1000 mg tot 2000 mg per dag vir 3 maande vir jong hondjies van die groot honderasse. Dit help voorkom heup verskuiwings. Gee 500 mg tot 1000 mg daagliks om artritis in honde en katte te verlig. 500 mg daagliks kan help om urienweg probleme van katte te voorkom.
Woord van Waarskuwing:
Moet nie vir katte of klein katjies White Willow gee nie. Baie katte is allergies vir salisien, die aktiewe bestanddeel van White Willow, naamlik aspirien. Vervang eerder met Meadowsweet as 'n pyn stiller.
11 Apr 2008, 11:22
Die goedkoopste en goeie raad vir honde met ekseem wat deur flooie veroorsaak word is:
Gebruik vaseline en meng met blomswael by aapteke te koop. Smeer dit daagliks aan die plek. 'n mespunt swael kan ook in hulle kos ingeroer word elke dag. Dit werk
21 Aug 2008, 11:25
Na aanleiding van jou raat hierbo: Weet jy van die boere raat waar mens swael met heuning of vet meng en dit eet vir parasierte in mense? Wil graag weet hoeveel van wat gemeng moet word en hoe gereeld dit ge-eet moet word?
Net 'n paar belangrike punte rondom kruie:
- Hoe beter die krui werk en hoe sterker die aksie, hoe meer newe-effekte het die spesifieke krui. Dit is dus belangrik om dit nie vir langer as 6 weke op 'n slag te gebruik nie. Rus dan 2 weke en dan kan jy weer begin.
- Onthou dat alle medikasies en kruie die liggaam se dreins affekteer (limf, niere, lewer en kolon). Drink dus 4 liter water per dag tydens gebruik tot en met ten minste 2 weke na gebruik. Veral indien jy reeds oorgewig is of aan gal of gout lei.
- Kruie is ook nie die enigste oplossing nie, homeopatie het ook 'n groot rol te speel, sonder al die negatiewe newe-effekte.
24 Aug 2008, 20:43
Kameeldoring (Acacia eioloba)
•	Boomgom opgelos in warmwater vir griep.
•	Treksel van die bas in warmwater vir omgekrapte maag.
•	Treksel van die wortels is 'n baie goeie hoesmiddel.
•	Fyngestampte wortel ( snuif ) teen neusbloeding.
•	Peulpulp vir oorontsteking.
•	Fyngemaakte gebrande Kameeldoringbas - goeie hoofpynpoeier.
24 Aug 2008, 21:30
Is daar iemand wat kennis het van Liquorice /soethout ?
Hoe lyk die plant en waar kan ek saad/plantjies/steggies bekom?
25 Aug 2008, 07:18
ARTHRITIS:Arthritis patients may take daily, morning, and night, One cup of hot water with two spoons of honey and one small teaspoon of cinnamon powder. If taken regularly even chronic arthritis can be cured. In a recent research conducted at the Copenhagen University, it was found that when the doctors treated their patients with a mixture of one tablespoon honey and half teaspoon Cinnamon powder before breakfast, They found that within aweek, out of the 200 people so treated, practically 73 patients were totally relieved of pain, and within a month, mostly all the patients who could not walk or move around because of arthritis started walking without pain.
CHOLESTEROL:Two tablespoons of honey and three teaspoons of cinnamon powder mixed in 16 ounces of tea water, given to a cholesterol patient were found to reduce the level of cholesterol in the blood by 10 percent within two hours. As mentioned for arthritic patients, if taken three times a day, any chronic cholesterol is cured. According to information received in the said Journal, pure honey taken with food daily relieves complaints of cholesterol. By the way, if you're taking cholesterol medicine, STOP! They all contain STATIN which weaken your muscles...including YOUR
Recent studies have shown that the sugar content of honey is more helpful rather than being detrimental to the strength of the body. Senior citizens, who take honey and cinnamon powder in equal parts, are more alert and flexible. Dr. Milton, who has done research, says that a half tablespoon of honey taken in a glass of water and sprinkled with cinnamon powder, taken daily after brushing and in the afternoon at about 3:00 p.m. when the vitalityofthe body starts to decrease, increases the vitality of the body within a week
25 Aug 2008, 07:38
Hier naby ons in Dysselsdorp is 'n klein fabriek wat liquorice vervaardig.
Dit is 'n plant wat hulle langs die rivier oes.
Ek sal bietjie vir jou uitvind en terug laat weet.
25 Aug 2008, 07:59
Dankie vir jou behulpsaamheid, ons waardeer dit en hoor graag weer van jou.
25 Aug 2008, 19:47
Elandsboontjie / Elandswortel / Bas / Looiersbossie ( Elephantorrhiza elephantine )
•	Skraapsels van wortelbas getrek soos tee – uitmuntend vir Kroep / Asma / Benoudheid.
•	Wortelknol kan gebak, gerooster of gebraai word om te eet.
•	Vars wortelknol het hoë waterinhoud – soeterige vrank smaak.
•	Goeie bron van tannien waarmee velle gebrei kan word – rooibruin wortelsap verkleur die velle.
Hier is solank vir jou 'n interessante stukkie om te lees.
Dit is die enigste Liquorice fabriekie in die land.
25 Aug 2008, 20:20
Liquorice word van fennel saad gemaak, wat dan met bietjie suiker, gum arabic, swart kleursel en water gemeng word en dan in 'corn starch moulds' gegiet word om te set. Fennel is 'n krui wat baie algemeen beskikbaar is. Dit is nie goed vir mense met hoë bloeddruk nie. Dit onderdruk eetlus en help om van oortollige water in die liggaam ontslae te raak. Dit veroorsaak ligte hoofpyn met oormatige gebruik, asook dehidrasie.
Vir mans met dyspepsia (ongesteldhede van die spysverteringskanaal - as jy oorgewig is het jy dit) is dit veral nie goed nie, omdat dit die simptome vererger. Simptome is gedurige hongerte met tye, kan nie genoeg eet nie (net met tye). Ongeduld en nukkerigheid veral in die namiddae. Is nagmense , maar nie ogendmense nie. Winderigheid, somtyds maagkrampe en opgeblaasheid, asook soms konstipasie. Bier (hops) is 'n oorsaak van dyspepsia en vererger die simptome.
Homeopatiese Nux Vomica verlig die simptome. Dokters gebruik strignien, wat van die Nux Vomica plant afkomstig is.
25 Aug 2008, 20:26
Baie interessant. Uit hulle skrywe wil dit half voorkom of hulle nie baie gretig is om die plante te verhandel nie.
18 Oct 2008, 16:52
Goeie dag almal, ek het nie raad om te gee nie, maar wil graag raad ontvang ten opsigte van die allerdaagse flooi pes wat beide mens en dier so teister. Wat is 'n effektiewe, maar nie pepperduur, manier om van die peste ontslae te raak? Ek woon op 'n plot in Pretoria en verwag nie dat die wereld flooi-vry moet wees nie, maar net vrede vir my vier-been-diere.
Wel dit lyk my al die poste wat ek geplaas het, het weggeraak so ek probeer maar weer.
Gebruig Dazzle NF en dip die honde en katte in 'n oplossing na hul gebad is - dit keer dat daar enige vlooie of bosluise op hulle kom.
As dit net vlooie is - kyk bietjie terug in die poste van die draad daar is wel raad - roosmaryn tee waarmee honde en katte afgespoel word.
17 Mar 2009, 13:08
KAN IEMAND DALK VIR MY ADVISEER RAKENDE DIE PASTA VAN KANEEL EN HEUNING VIR CHOLESTEROL.IN WATTER VERHOUDING (1:1; 1:2;) MOET DIT GEBRUIK WORD. DANKIE
17 Mar 2009, 13:22
Dit word gemeld dat 2 eetlepels heuning en 3 teelepels kaneel poeier gemeng met 16 onse teewater(wat word hiermee bedoel - is dit gewone tee?) drie keer per dag geneem moet word vir hoë cholesterol. moet voormelde mengsel in drie gelyke toedienings geneem word? Ek neem so aan. Hoe lank moet hierdie mengsel geneem word - elke dag of elke tweede dag? Na welke tydperk moet weer bloedtoetse geneem word? Sal die kaneel nie iemand met prikkelbare derm sindroom nadelig beïnvloed nie? Baie dankie vir u hulp
10 Sep 2009, 03:04
Ek het n klompie 'Bulbine' beskikbaar vir mense wat dit wil vermeerder om te gebruik vir wonde, steke ens.
Ek het ook 20ha se 'Rose Geranium' plantjies beskikbaar vir iemand wat dit wil groei vir die olie, die olie disteleerings aanleg is sowat n miljoen werd, ek sal die plantjies en die aanleg aan n volksgenoot beskikbaar maak teen n billike tarief. - Hierdie is nogal n goeie standvastige inkomste met min plae,
8 Nov 2011, 11:54
Ek weet daar is boereraad vir diere soos hoenders wat engelsesout moet kry, maar weet van julle wat die oorspronklike raad is, my ouma het altyd vir haar doenders engelse sout en kondiescrystals gegee, maar wat doen dit en hoeveel moet gegee word.
8 Nov 2011, 11:59
Ek wil aan die hand doen dat elkeen van ons daaraan begin dink om n Boererate boek aanteskaf.
Gaan kyk hier wat beskikbaar is: http://www.google.co.za/#sclient=psy-ab&hl=en&site=&source=hp&q=boeke+boererate&btnK=Google+Search&psj=1&oq=&aq=&aqi=&aql=&gs_sm=&gs_upl=&bav=on.2,or.r_gc.r_pw.,cf.osb&fp=722bba503c403299&biw=1463&bih=709
Baie dankie dat jy jou kenis met ons deel.
Ek wil dan ook met julle mee deel dat alhoewel ek glad nie hierdie mense/boeke onregmatig "afkraak" nie is die boeke wat deur 'Margaret Roberts' geskryf word en boeke soos "God se kruie tuin" ens, nie die moeite werk om te koop nie. Alhoewel hulle bruikbare kenis in die boeke gee, herhaal hulle hul self baie en is die drade van die boeke "eentoonig".
Ek het sekerlik 7 van 'Margaret Roberts' se boeke gekoop (Elk met n ander tietel) en almal se basies presies die selfde ding... (Groot geldmaak voefie...
Wat het ek geleer? Net omdat iemand n boek oor n onderwerp skryf beteken nie dat hulle n "egte" kenner is op die gebied waaroor hulle skryf nie. DIS VERSEKER!!